recursal/SuperWikiNEXT-32B huggingface dataset:
பி.எசு.எல்.வி-சி56, டினோபிரோபெட்ராவ்சுக் செயற்கைக்கோள் செயற்கை துளை ரேடார் - பி.எசு.1 மற்றும் பி.எசு.2 அடுக்குகள் பி.அய்.எப்-ல்லிருந்து எம்.எசு.டிக்கு முதல் ஏவுதளத்தில் 02 செயற்கைக்கோள் கொண்டு செல்லப்படுகின்றன.
**பிஎசுஎல்வி-சி56** (*PSLV-C56*) என்பது இந்திய விண்வெளி ஆய்வு நிறுவனத்தின் முனையச் செயற்கைக்கோள் ஏவூர்தி வாகனத்தின் 58வது பணியாகும். மேலும் முனையச் செயற்கைக்கோள் ஏவூர்தி மாறுபாட்டின் 17வது விமானமாகும். இச்செயற்கைக்கோள் ஆந்திர பிரதேச மாநிலம் ஸ்ரீஹரிகோட்டாவில் உள்ள சதீஷ் தவான் விண்வெளி மையத்தின் முதல் ஏவுதளத்தில் இருந்து விண்ணில் ஏவப்பபட்டது.

துவக்கம்
--------

இந்த செயற்கைக்கோள் 2023 ஆம் ஆண்டு சூலை மாதம் 30 ஆம் தேதி ஞாயிற்றுக்கிழமை அன்று இந்திய சீர் நேரம் 06:31 மணி / ஒருங்கிணைந்த அனைத்துலக நேரம் 01:01 மணிக்கு, இந்தியாவின் ஆந்திரப் பிரதேசம், ஸ்ரீஹரிகோட்டாவில் உள்ள சதீஷ் தவான் விண்வெளி மையத்திலிருந்து ஏவப்பட்டது. இச்செயற்கைக்கோள் நியூசுபேசு இந்தியா லிமிடெட் மூலம் டினோபிரோபெட்ராவ்சுக் செயற்கைக்கோள் - செயற்கை துளை ரேடார் முதன்மை செயற்கைக்கோளாகவும், வெலாக்சு-ஏஎம்மை மற்ற 5 கியூப்சாட்களுடன் இணை பயணிகள் செயற்கைக்கோளாகவும் கொண்ட நியூசுபேசு இந்தியா லிமிடெட் நிறுவனம் மூலம் பிரத்யேக வணிகப் பணியாகும். இவை அனைத்தும் சிங்கப்பூருக்கு சொந்தமானது.

பணி கண்ணோட்டம்
--------------

முதன்மை செயற்கைக்கோள்: டினோபிரோபெட்ராவ்சுக் செயற்கைக்கோள் செயற்கை துளை ரேடார்
இரண்டாம் நிலை செயற்கைக்கோள்: 6 இணை - பயணிகள் செயற்கைக்கோள்கள்

### பி. எசு. எல். வி. கட்டமைப்பு (முனையச் செயற்கைக்கோள் ஏவூர்தி)

பணி பண்புகள்| அளவுரு | சுற்றுப்பாதை-1 |
| --- | --- |
| ஆல்ட் (கிமீ) | 535 |
| சாய்வு (டி) | 05.00 |
| ஏவூர்தி செலுத்தும் இடம் | சதீஸ் தவான் விண்வெளி மையம் |
|

பி.எசு.எல்.வி என்பது 4 ஆம் நிலை ராக்கெட் ஆகும். இது கைட்ராக்சைல்-டெர்மினேட் பாலிபுடாடின் என அறியப்படும் திட உந்துவிசையில் முதல் மற்றும் மூன்றாம் நிலை வேலைகள் மற்றும் திரவ கைபர்கோலிக் எரிபொருளில் இரண்டாம் மற்றும் நான்காவது நிலை வேலைகள்

**உந்துசக்தி** :

* *நிலை 1:* கூட்டுத் திடம் ( கைட்ராக்சைல்-டெர்மினேட் பாலிபுடாடின் அடிப்படையிலானது)
* *நிலை 2:* பூமியில் சேமிக்கக்கூடிய திரவம் ( சமச்சீரற்ற டைமெதில்கைட்ராசின் + N2O4)
* *நிலை 3:* கூட்டுத் திடம் ( கைட்ராக்சைல்-டெர்மினேட் பாலிபுடாடின் அடிப்படையிலானது)
* *நிலை 4:* பூமியில் சேமிக்கக்கூடிய திரவம் (மோனோமெத்தில் கைட்ராக்சின்+ நைட்ரசனின் கலப்பு ஆக்சைடுகள் )

மேற்கோள்கள்
-----------

1. ↑  "ISRO to launch PSLV-C56 carrying Singapore’s DS-SAR and six other satellites on July 30" (in en-IN). *The Hindu*. 2023-07-24. பன்னாட்டுத் தர தொடர் எண்:0971-751X. .
2. ↑  "Two missions in two weeks: Isro ready to lift-off PSLV-C56 with seven satellites". *India Today* (ஆங்கிலம்). 2023-07-25 அன்று பார்க்கப்பட்டது.

வெளி இணைப்புகள்
---------------

* Indian Space Research, Organisation (2023-07-22). "PSLV-C56 / DS-SAR Mission Page" (in en-IN). *ISRO*. .
|  |
| --- |
| **சமையல்**
 |
| இது சமையல் முறை  கட்டுரைத் தொடரின் பகுதியாகும் |
| செய்முறைகளும் சமையல் பொருள்களும் |
| செய்முறைகள் - சமையல் பாத்திரங்கள்சமைத்தலில் உள்ள அளவுகள் |
| **தமிழர் சமையல்** |
| உணவுப் பொருட்கள் பட்டியல்கள் |
| * காய்கறிகள் பட்டியல்
* கிழங்குகள் பட்டியல்
* கீரைகள் பட்டியல்
* சுவைப்பொருட்கள் பட்டியல்
* கறி மூலிகைகள் பட்டியல்
* பழங்கள் பட்டியல்
* பருப்புகள் பட்டியல்
* தானியங்கள் பட்டியல்
* கொட்டைகள் பட்டியல்
* மாமிசக்கறிகள் பட்டியல்
* மீன் வகைகள் பட்டியல்
 |
| பிராந்திய சமையல் முறை |
| உலகின் பிரபல உணவுகள் - ஆசியா - ஐரோப்பா - கருப்பியன்தெற்காசியா - இலத்தின் அமெரிக்காமத்தியகிழக்கு - வட அமெரிக்கா - ஆப்பிரிக்காஏனைய உணவு முறைகள்... |
| See also: |
| பிரபல சமையலாளர் - சமையலறைகள் - உணவு கள்Wikibooks: Cookbook |

**அருணாச்சலப் பிரதேச சமையல்** (*Arunachalese cuisine*) என்பது இந்திய மாநிலமான அருணாச்சல பிரதேசத்தின்பழங்குடியினரின் (அபதனி, சுகி, ஆதி மற்றும் நிஷி ஆகியோரின்) உணவு வகைகள் ஆகும். இவை பிராந்தியத்திற்குள் வேறுபடுகின்றன.

புளித்த அரிசி அல்லது தினையிலிருந்து தயாரிக்கப்படும் *அபோங்* அல்லது அரிசி பீர் அருணாச்சல பிரதேசத்தில் ஒரு பிரபலமான பானமாகும். இது ஒரு மதுபானம் ஆகும். அரிசி பீர் வகைகளில் வெவ்வேறு சுவைகள் உள்ளன.

மீன், இறைச்சி (லுக்டர்) மற்றும் பல காய்கறிகளுடன் அரிசியும் முக்கிய உணவு உள்ளது. பல்வேறு வகையான அரிசி வகைகள் கிடைக்கின்றன. கீரை, இஞ்சி, கொத்தமல்லி மற்றும் பச்சை மிளகாய் மற்றும் சிட்டிகை உப்பு சேர்த்து வேகவைத்துத் தயாரிக்கப்படும் மிகவும் பொதுவான மற்றும் விருப்பமான காய்கறி ஆகும். வேகவைத்த அரிசி அப்பம் இலைகளினால் மூடி சமைக்கப்படுகிறது. சமைத்த அரிசியை பொதியிட ஒரு பிரபலமான வழி இதுவாகும். திராப் மற்றும் சங்லங் போன்ற கிழக்கு மாவட்டங்களில் உள்ள உணவுகள் உணவு தயாரிக்கும் விதத்தில் சில வித்தியாசமான முறைகளைக் கொண்டுள்ளன.

பல காட்டு மூலிகைகள் மற்றும் புதர்களில் உள்ள மூலிகைகள் உணவு வகைகளின் பகுதியாக உள்ளன. உலர்ந்த மூங்கில் தளிர்கள் சமையலில் அதிகம் பயன்படுத்தப்படுகின்றன. புதிய மூங்கில் தளிர்கள் மிகவும் விரும்பப்படுகின்றன.

இந்தியச் சுதந்திரத்திற்கு முன், மலைவாழ் மக்களை வடகிழக்கு எல்லைப்புற முகமை மூலம் தனிமைப்படுத்தும் பிரித்தானியக் கொள்கை நடைமுறையிலிருந்தபோது, காட்டுப் பறவைகள் மற்றும் விலங்குகள் இவர்களின் உணவில் ஒரு பெரிய பகுதியாக இருந்தன. ஆனால் வேட்டையாடுவதற்கான நவீன கட்டுப்பாடுகள் இவற்றை நீக்கியது.

மேற்கோள்கள்
-----------

1. ↑  Edgar Thorpe and Showick Thorpe, தொகுப்பாசிரியர் (2010). *The Pearson Concise General Knowledge Manual* (New ). Pearson Education India. பக். 34. பன்னாட்டுத் தரப்புத்தக எண்:978-81-317-2766-9.

வெளி இணைப்புகள்
---------------

* இந்திய சுற்றுலா
[*தொடர்பிழந்த இணைப்பு*]
**இந்திய ஆழ்வெளி வலைப்பிணையம்** *(Indian Deep Space Network (IDSN))* என்பது மிகப்பெரிய அலைவாங்கி மூலம் கோள்களுக்கு இடையே செலுத்தும் விண்வெளி ஓடங்களின் இருப்பிடத்தை அறியவும் அவற்றைக் கண்காணித்து கட்டுப்படுத்தவும் இவை பயன்படுகின்றன. உதாரணமாக இந்தியாவின் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப் படுத்தவும் இவை பயன்படுகின்றன. இந்தியாவிற்கான தொலை தூர விண்வெளி வலைப் பின்னல் பெங்களூருக்கு அருகில் 'பயலாலு' பகுதியில் 17 அக்டோபர் 2008 ஆம் ஆண்டில் நிறுவப்பட்டது. இதை நிறுவுவதற்கான மதிப்பு 62 கோடிகள் இந்திய ரூபாய் ஆகும். மேலும் அமெரிக்கா, ஐரோப்பிய விண்வெளி நிறுவனம், ரஷ்யா மற்றும் சீனா போன்ற நாடுகளும் தொலை தூர விண்வெளி வலைப் பின்னல் அமைப்பை அமைத்துள்ளன. உதாரணமாக இந்தியாவின் சந்திரயான் விண்கலத்தைக் கண்காணிக்க இது பயன்பட்டது. மேலும் மங்கள்யான் செயற்கைக் கோள் செவ்வாய் கிரகத்தை நோக்கிச் செல்லும் போது அதைக் கண்காணிக்கவும் கட்டுப்படுத்தவும் இவை பயன்படுகின்றன. இதன் அமைவிடம் 12°54′5.87″N 77°22′7.03″E﻿ / ﻿12.9016306°N 77.3686194°E﻿ / 12.9016306; 77.3686194 ஆகும்.

மேற்கோள்கள்
-----------

1. ↑  Bureau Report (2008-10-17). "32 metre antenna to track Chandrayaan". *Zee News*. Zee News Limited. 2008-11-11 அன்று பார்க்கப்பட்டது.
**லியோனார்டா ஏஞ்சலா காசிராகி** (*Leonarda Angela Casiraghi*) பிரபலமாக **டோடம்மா** என்று அழைக்கப்படுகிறார். இத்தாலி நாட்டில் பிறந்த இந்திய கத்தோலிக்க மத போதகர் மற்றும் சமூக சேவகர் ஆவார். தென்னிந்திய மாநிலமான கருநாடக மாநிலத்தில் உள்ள தார்வாடு நகரத்தில் மருத்துவ சேவைக்காக அறியப்பட்டவர் ஆவார்.  1958 ஆம் ஆண்டில் தார்வாட்டில் ஒரு சிறிய மருத்துவ மருந்தகத்தை நிறுவினார். பின்னர் அது ஒரு முழு அளவிலான மருத்துவமனையாக வளர்ந்தது. இந்த மருத்துவமனையின் பெயர் *லேடி ஆப் லூர்து அறக்கட்டளை மருத்துவமனை ஆகும்.*  1955 ஆம் ஆண்டு இந்திய நாட்டிற்கு வந்து, தார்வாட்டில் மருத்துவ வசதியை நிறுவுவதற்கு முன்பு மங்களூர் மற்றும் ஐதராபாத்தில் மூன்று ஆண்டுகள் பணியாற்றினார். *சிசுடர்ஸ் ஆப் சாரிட்டி ஆப் செயிண்ட்சு பார்டோலோமியா கேபிடானியோ மற்றும் வின்சென்சா செரோசா* சபையின் உறுப்பினரான இவர், மருத்துவமனை மட்டுமின்றி *லேடி ஆஃப் லூர்து நர்சிங் பள்ளியின்* நிர்வாகியாகவும் இருந்தார்.  சமூகத்திற்கு இவர் ஆற்றிய சேவைகளுக்காக, 1998 ஆம் ஆண்டில், இந்திய அரசின் நான்காவது உயரிய விருதான பத்மசிறீ சிவிலியன் விருதைப் பெற்றார். 

இவர் 2011 ஆம் ஆண்டு ஆகசுடு மாதம் 27 ஆம் தேதியன்று தார்வாடு நகரத்தில் இறந்தார்.

மேற்கோள்கள்
-----------

1. ↑  "Sr Leonarda Angela Casiraghi Laid to Rest - A Tribute". Daiji World. 29 August 2011. 27 October 2015 அன்று பார்க்கப்பட்டது.
2. ↑  "Our Lady of Lourdes". Our Lady of Lourdes Charitable Hospital. 2015. 27 October 2015 அன்று பார்க்கப்பட்டது.
3. ↑  "Sister of Charity". Sister of Charity. 2015. 4 March 2016 அன்று மூலம் பரணிடப்பட்டது. 27 October 2015 அன்று பார்க்கப்பட்டது.
4. ↑  "Padma Awards" (PDF). Ministry of Home Affairs, Government of India. 2015. 15 October 2015 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
**வெண்கழுத்து நாரை** (*White-necked Stork*) இப்பறவை நாரை வகையைச் சார்ந்த உலகம் முழுவதிலும் பரவிக் காணப்படும் பறவை ஆகும்.
இப்பறவை நாரை வகைகளில் பெரிய தோற்றத்தைக்கொண்டு 88 செமீ உயரம் வரை வளருகிறது. இவை பல ஆண்டு காலமாக உயிர் வாழ்ந்த தடயங்கள் கிடைத்துள்ளன. நீண்ட கால் பகுதியும், உருதியான நீண்ட அலகும் கொண்டு, உடல் முழுவதிலும் கருமை நிறமாகவும், கழுத்திற்கு கீழ் பகுதியில் கரும் பச்சை நிறம் கொண்டும் காணப்படுகிறது. ஆனால் தலைக்கு கீழே அமைந்துள்ள கழுத்துப் பகுதி வெள்ளை நிறத்தில் காணப்படுகிறது.
ஆசியப் பகுதியில் அமைந்துள்ள இந்தியா, இந்தோனேசியா, போன்ற இடங்களிலும், ஆப்பிரிக்காவிலும் காணப்படுகிறது. ஆனாலும் இப்பறவை இந்தியாவின் தென் பகுதி மாநிலமான தமிழ்நாட்டைச் சார்ந்த பறவையாகும். இப்பறவையின் கூடுகள் நீர் நிலைகளுக்கு அருகாமையில் அமைந்துள்ள இடங்கள் ஆகும்.

நடத்தை
------

*வெண்கழுத்து நாரையான* இவைகள் மற்ற நாரைகளைப் போல் பறக்கும் போது தன் கழுத்தை நீட்டிக் கொண்டு விமானம் போல் பரக்கிறது. தன் சிறகுகளைக் கொண்டு சூடான காற்றைத் தனக்கு சாதமாக்கி ஈர்த்துக் கொண்டு நீண்ட தூரம் பறந்து செல்கிறது. இரண்டு முதல் ஐந்து முட்டைகளை இடுகிறது.

உணவு
----

இவை மெதுவாக தரையில் நடக்கும் தன்மை கொண்டது. இவை நீர்நில வாழ்வன, ஊர்வன, பூச்சி போன்றவற்றை உட்கொண்டு வாழ்கிறது.

படக்காட்சிகள்
-------------

* இந்தியாவில் தெலுங்கானா மாநிலத்தில்இந்தியாவில் தெலுங்கானா மாநிலத்தில்
* இந்தியாவில் ஹரியானா மாநிலத்தில்இந்தியாவில் ஹரியானா மாநிலத்தில்
* 
* 
* 
* 
* இந்தியாவில் கேரளா மாநிலத்தில் அமைந்துள்ள திரிசூர் என்ற இடத்தில்இந்தியாவில் கேரளா மாநிலத்தில் அமைந்துள்ள திரிசூர் என்ற இடத்தில்

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Ciconia episcopus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.

மேலும் பார்க்க
--------------

விக்கிமீடியா பொதுவகத்தில்,  
 ***Ciconia episcopus***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Ciconia episcopus***

* Woolly-necked Stork *Ciconia episcopus* பரணிடப்பட்டது 2009-01-04 at the வந்தவழி இயந்திரம் - BirdLife International
* Woolly-necked Stork videos and photos பரணிடப்பட்டது 2016-04-13 at the வந்தவழி இயந்திரம் - Internet Bird Collection
* Woollynecked Stork - *The Atlas of Southern African Birds*
**இஷான் கோசு** (Ishaan Ghosh) கைம்முரசு இணை மற்றும் சித்தார் மேதையான பண்டிட் நயன் கோசின் மகனும் சீடரும் ஆவார்.    இவர் பாரூகாபாத் கரானாவைச் (பாடும் பாணி) சேர்ந்த கைம்முரசு இணைக் கலைஞராவார்.

நிகழ்த்துக் கலை
---------------

இசான் தனது முதல் நிகழ்ச்சியை 2.5 வயதாக இருந்தபோதே வழங்கினார். இவர் 20 ஆம் நூற்றாண்டின் கைம்முரசு இணை மேதையான பத்ம பூசண் பண்டிட் நிகில் கோசுக்கும், 'வட இந்திய புல்லாங்குழலின் தந்தை' என்று பிரபலமாகக் கருதப்படும் பன்னாலால் கோசுக்கும் பேரனாவார்.  பண்டிட் துருப கோசு இவரது மாமா ஆவார். 

8 வயதிலிருந்தே, அமெரிக்கா, இங்கிலாந்து, ஐரோப்பா முழுவதும் இசான் தொடர்ந்து பல நாடுகளில் பயணம் செய்து வருகிறார். 2016 ஆம் ஆண்டில், அமெரிக்காவின் அட்லாண்டாவில் உள்ள வாழ்விடத்திற்கான மனிதநேய திட்டத்திற்காக இவர் சிறப்பு விருந்தினராக அழைக்கப்பட்டார். மேலும், அமெரிக்காவின் முன்னாள் குடியரசுத் தலைவர் ஜிம்மி கார்ட்டர் அவர்களால் பாராட்டப்பட்டார். 

இசான் தனது தந்தை நயன் கோசு, பண்டிட் ஜஸ்ராஜ், உஸ்தாத் அம்ஜத் அலி கான், புத்ததேவ் தாசு குப்தா, உஸ்தாத் ஆசிசு கான், உஸ்தாத் நிசாத் கான், பண்டிட் தேசேந்திர நாராயண் மசூம்தார், வயலின் மேதை என். இராஜம் கௌசிகி சக்ரவர்த்தி, ராகேசு சவுராசியா மற்றும் புர்பயன் சாட்டர்ஜி உள்ளிட்ட இந்திய பாரம்பரிய இசைக் கலைஞர்களுடன் இணைந்து பணியாற்றியுள்ளார்.  

டெட் உள்ளிட்ட பல்வேறு இளைஞர் தளங்களில் பேச்சாளராகவும் உள்ளார்.

*ஏஆர்ஏஜெ*
---------

*ஏஆர்ஏஜெ* என்பது ஒரு இந்திய பாரம்பரிய இசை ஒத்துழைப்பு ஆகும், இது இசானால் வடிவமைக்கப்பட்டது. மேலும், விதிவிலக்காக திறமையான இளம் இந்திய இந்திய பாரம்பரிய இசைக்கலைஞர்களின் குழுவுமாகும். 

நயன் கோசு - இசை வழிகாட்டி மற்றும் சித்தார் கலைஞர்

இசான் கோசு - கைம்முரசு இணை

எஸ்.ஆகாஷ் - புல்லாங்குழல்

மெக்தாப் அலி நியாசி - சித்தார்

வான்ராஜ் சாத்திரி - சாரங்கி

பிரதிக் சிங் - குரல் & கைம்முரசு இணை

விருதுகள்
---------

இவருக்கு 'பாபா அலாவுதீன் கான் யுவ புரஸ்கார்' விருது வழங்கப்பட்டது. 2012 ல் மத்தியப் பிரதேசத்தில், 2016 இல் அமெரிக்க முன்னால் அதிபர் ஜிம்மி கார்ட்டர் வழங்கிய 'சாதனை விருதும்', 2019 இல் 'ரைசிங் ஸ்டார் விருதும்' வழங்கப்பட்டது.

மேலும் காண்க
------------

* நயன் கோசு
* நிகில் கோசு
* பன்னாலால் கோசு
* ஞான பிரகாஷ் கோஷ்
* துருப கோசு

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2020-12-29 அன்று மூலம் பரணிடப்பட்டது. 2021-01-17 அன்று பார்க்கப்பட்டது.
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑  "காப்பகப்படுத்தப்பட்ட நகல்". 2020-12-29 அன்று மூலம் பரணிடப்பட்டது. 2021-01-17 அன்று பார்க்கப்பட்டது.
12. ↑
13. ↑  "காப்பகப்படுத்தப்பட்ட நகல்". 2020-12-29 அன்று மூலம் பரணிடப்பட்டது. 2021-01-17 அன்று பார்க்கப்பட்டது.
14. ↑
**சாம்பல் தலை மீன்பிடிக் கழுகு** (*Grey-headed fish eagle*) தென்கிழக்காசியா, இந்தியா போன்ற காடுகளில் காணப்படும் இவை உயிர்வேட்டைப் பறவையாகும். பொதுவாக கற்கரையோரங்களில் கானப்படும் இவை மீன்களை அதிகமாகப் பிடித்து உட்கொள்கிறது. இவற்றில் பெரிய பறவைகள் அடர் பழுப்பு நிறத்தில் உடலும், சாம்பல் நிறத்தில் தலையும், கால்பகுதி வெள்ளை நிறத்திலும் காணப்படுகின்றன. இவை பார்ப்பதற்கு சிறிய மீன் கழுகுக்கும் (Lesser fish eagle) மற்றும் பல்லாஸ் மீன் கழுகுகுக்கும் (Pallas's fish eagle) இடைப்பட்ட இறக்கையினால் வித்தியாசத்தைக் கொண்டதாக இருக்கும். இதன் குஞ்சுகள் உடலில் கோடுகளுடன் வெளிர் நிறத்தில் காணப்படுகின்றன. இவை மீன்களை வேட்டையாட நீர்நிலைகளில் காணப்படுவதால் இலங்கை நாட்டில இதனை குளக் கழுகு என்று அழைக்கிறார்கள்.
இதற்கான ஆங்கில பெயரான இக்த்ஸெதுச் (Ichthyaetus) என்பதில் முதல் பாதி இக்துஸ் என்பது கிரேக்க மொழியில் மீன் என்ற சொல்லைக் குறிப்பதாகும். இந்தியாவில் தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் இவை காணப்படுகின்றன. 

தற்போதைய நிலையி9ல் இவற்றின் வாழ்விட அழிப்பு, காட்டுகள் அழிப்பு, மீன்பிடிப்பு, துன்புறுத்தல், போன்ற பல காரணங்களால் இவை அழிவும் தருவாயில் உள்ளது. ref name=Ferguson /> Tingay et al.

குறிப்புகள்
-----------

1. ↑  "*Ichthyophaga ichthyaetus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  Tingay, R. E.; Nicoll, M. A. C.; Visal, S. (2006). "Status and Distribution of the Grey-Headed Fish-Eagle (*Ichthyophaga ichthyaetus*) in the Prek Toal Core Area of Tonle Sap Lake, Cambodia". *Journal of Raptor Research* **40** (4): 277. doi:10.3356/0892-1016(2006)40[277:SADOTG]2.0.CO;2.
3. ↑  Tingay, R. E.; Nicoll, M. A. C.; Whitfield, D. P.; Visal, S.; McLeod, D. R. A. (2010). "Nesting Ecology of the Grey-Headed Fish-Eagle at Prek Toal, Tonle Sap Lake, Cambodia". *Journal of Raptor Research* **44** (3): 165. doi:10.3356/jrr-09-04.1.
**பரஸ்பர சட்ட உதவி ஒப்பந்தம்** (*Mutual legal assistance treaty*) (சுருக்கமாக:MLAT) என்பது இரண்டு அல்லது அதற்கு மேற்பட்ட நாடுகளுக்கு இடையே பொது அல்லது குற்றவியல் சட்டங்களைச் செயல்படுத்தும் முயற்சியில் தகவல்களைச் சேகரித்தல் மற்றும் பரிமாற்றம் செய்வதற்கான ஒரு ஒப்பந்தமாகும். ஒரு பரஸ்பர சட்ட உதவி கோரிக்கை பொதுவாக ஒரு குற்றவியல் வழக்கில் தொடர்புடைய சந்தேக நபர் வெளிநாட்டில் வசிக்கும் போது, அவரை தடுப்புக் காவலில் எடுத்து முறையாக விசாரிக்க பயன்படுத்தப்படுகிறது.

சுருக்கம்
---------

பரஸ்பர சட்ட உதவி ஒப்பதத்தால், நாடுகளுக்கிடையே குற்றவியல் விசாரணைகள் மற்றும் குற்ற வழக்குகளுக்கு ஆதாரங்களைக் கோருவதற்கும், பெறுவதற்கும் வழிமுறைகளை உருவாக்கியுள்ளது. சாட்சி அறிக்கைகள் அல்லது ஆவணங்களின் சேவை போன்ற சான்றுகள் அல்லது பிற வகையான சட்ட உதவிகள், ஒரு வெளிநாட்டு இறையாண்மையிடமிருந்து தேவைப்படும்போது, நாடுகள் அந்தந்த காவல்துறை முகமைகள் மூலம் முறைசாரா முறையில் ஒத்துழைக்க முயற்சி செய்யலாம் அல்லது அதற்கு மாற்றாக, பொதுவான கோரிக்கைகள் என குறிப்பிடப்படுவதை நாடலாம். நாடுகள் பரஸ்பர சட்ட உதவி கோரிக்கைகளை நேரடியாக ஒவ்வொருவருக்குள்ளும் நியமிக்கப்பட்ட மத்திய காவல் முகமையிடம் ஒப்படைப்பது மிகவும் பொதுவானது. இருதரப்பு மற்றும் பலதரப்பு ஒப்பந்தங்கள் மூலம் நாடுகளுக்கு பரஸ்பர சட்ட உதவி வழங்குவதைக் கட்டாயப்படுத்துகிறது.

இந்த ஒப்பந்தம் மூலம் குற்ற வழக்கில் உள்ள நபர்கள், இடங்கள் மற்றும் பொருட்களை ஆய்வு செய்தல் மற்றும் அடையாளம் காண்பது, குற்றச் செயல்பாட்டின் கருவிகளை அசையாமைக்கு உதவுதல் போன்ற நடவடிக்கைகளும் அடங்கும். 

அரசியல் அல்லது பாதுகாப்பு காரணங்களுக்காக அல்லது இரு நாடுகளிலும் சமமான தண்டனைக்குரிய குற்றவியல் சட்டம் இல்லையெனில், உதவியை இரு நாடுகளும் (ஒப்பந்த விவரங்களின்படி) மறுக்கலாம். சில ஒப்பந்தங்கள் மற்ற நாடுகளில் உள்ள குடிமக்களுக்கான சட்ட உதவியை ஊக்குவிக்கலாம்.

இரு நாடுகளிலும் உள்ள சட்ட அமலாக்கத்தினரிடையே கூட்டு விசாரணைகள், அவசரகால வெளிப்படுத்தல் கோரிக்கைகள், கடிதங்கள் போன்றவற்றின் மூலம், ஒப்பந்தம் இல்லாவிட்டாலும் கூட, பல நாடுகள் தங்கள் நீதி அமைச்சகங்கள் மூலம் மற்ற நாடுகளுக்கு பரஸ்பர சட்ட உதவிகளை வழங்க முடியும்.

இந்தியாவில்
-----------

இந்தியா 39 நாடுகளுடன் பரஸ்பர சட்ட உதவி ஒப்பந்தத்தில் கையெழுத்து இட்டுள்ளது.இந்தியாவைப் பொறுத்த வரை உள்துறை அமைச்சகத்தின் கீழ் செயல்படும் நடுவண் புலனாய்வுச் செயலகம் பரஸ்பர சட்ட உதவி ஒப்பந்ததிற்கான முகமையாக செயல்படுகிறது.

இதனையும் காண்க
--------------

* தப்பியோடிய பொருளாதாரக் குற்றவாளிகள் சட்டம்

மேற்கோள்கள்
-----------

1. ↑  Countering Convergence: Central Authorities' and the Global Network to Combat Transnational Crime and Terrorism
2. ↑  List of countries with operational Mutual Legal Assistance Treaties in Criminal Matters

வெளி இணைப்புகள்
---------------

விக்கிமீடியா பொதுவகத்தில்,  
 ***Mutual legal assistance treaty***   
என்பதின் ஊடகங்கள் உள்ளன. 

* Full List of United States Mutual Legal Assistance Treaties and Agreements
* MLA Treaty (full text) drafted between the U.S. and Japan in 2003
* Extensive analysis and documentation of various American MLA Treaties
* List of British Mutual Legal Assistance Treaties (indexed by the National Archives)
**நையோபேட்டு** (*Niobate*) என்பது நையோபியம்(V) ஆல் உருவாக்கப்பட்ட ஓர் ஆக்சோ-அமில உப்பு ஆகும், மெட்டாநையோபேட்டு (NbO3−), ஆர்த்தோநையோபேட்டு (NbO43−) என்பவை இவ்வுப்பின் பொதுவான வடிவங்களாகும். இலித்தியம் நையோபேட்டும் (LiNbO3) மற்றும் பொட்டாசியம் நையோபேட்டும் (KNbO3) பொதுவாகக் காணப்படும் நையோபேட்டுகளாகும்.

தயாரிப்பு
---------

நையோபியம் பெண்டாக்சைடுடன் தொடர்புடைய ஆக்சைடு, ஐதராக்சைடு அல்லது கார்பனேட்டுடன் வினைபுரிவதன் மூலம் நையோபேட்டைப் பெறலாம். உதாரணமாக இலித்தியம் கார்பனேட்டுடன் நையோபியம் பெண்டாக்சைடை வினைபுரியச் செய்தால் இலித்தியம் நையோபேட்டு கிடைக்கும்.:

Li2CO3 + Nb2O5 → 2 LiNbO3 + CO2↑
கோபால்ட் மோனாக்சைடுடன் நையோபியம் பெண்டாக்சைடைச் சேர்த்து சூடாக்குவதன் மூலம் கோபால்ட் மெட்டா நையோபேட்டு உற்பத்தியாகும்:

CoO + Nb2O5 → Co(NbO3)2
இலந்தனைடு ஆக்சைடுகள் நையோபியம் பெண்டாக்சைடுடன் வினைபுரிந்து இலந்தனைடு ஆர்த்தோநையோபேட்டை உற்பத்தி செய்கின்றன.:

Ln2O3 + Nb2O5 → 2 LnNbO4

மேற்கோள்கள்
-----------

1. ↑  申泮文 等. 无机化学丛书 第八卷 钛分族 钒分族 铬分族. 科学出版社, 2011. pp 275-276
2. ↑  朱文祥. 无机化合物制备手册. 化学工业出版社, 2006. pp 219. 【V-69】偏铌(V)酸盐
3. ↑  A Textbook of Inorganic Chemistry. Vol VI, Part III. Vanadium, Niobium and Tantalum. Charles Griffin & Company Ltd, 1929. pp 159. Cobalt Metaniobate
4. ↑  Li Jian, C. M. Wayman. Monoclinic-to-Tetragonal Phase Transformation in a Ceramic Rare-Earth Orthoniobate, LaNbO4. *J. Am. Ceram. Soc.*, 80 [3] 803–806 (1997). DOI: 10.1111/j.1151-2916.1997.tb02905.x
**மணப்பட்டு** *(Manappattu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தில் செல்லும் தேசிய நெடுஞ்சாலை 45ஏ க்குக் கிழக்கில் இரண்டு கிலோமீட்டர் தொலைவில் இக்கிராமம் அமைந்துள்ளது.

எல்லைகள்
--------

மேற்கில் பாகூர் கிராமம், வடக்கில் பிள்ளையார்குப்பம் கிராமம், கிழக்கில் வங்காள விரிகுடா, தெற்கில் கிருட்டிணாவரம், புதுக்குப்பம் ஆகியன மணப்பட்டு கிராமத்திற்கு புவியியல் எல்லைகளாக அமைந்துள்ளன.

சாலைப் போக்குவரத்து
-------------------

கன்னியக்கோயில் – மணப்பட்டு சாலை மூலம் மணப்பட்டு இதரபகுதிகளுடன் இணைக்கப்படுகிறது. மேலும் பனித்திட்டு – புதுக்குப்பம் சாலையும் மணப்பட்டை பிற பகுதிகளுடன் இணைக்கிறது.

கிராமங்கள்
----------

மணப்பட்டு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.

* மணப்பட்டு
* கன்னியக்கோயில்
* காட்டுக்குப்பம்
* வார்க்கால் ஓடை

அரசியல்
-------

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் மணப்பட்டு கிராமம் இருக்கிறது.

படக்காட்சியகம்
--------------

* மணப்பட்டு கிராமப் பஞ்சாயத்து வரைபடம்மணப்பட்டு கிராமப் பஞ்சாயத்து வரைபடம்
* மணப்பட்டு, பாகூர் ஒன்றியம், கிராமப்புற சுகாதார பயிற்சி மையம்மணப்பட்டு, பாகூர் ஒன்றியம், கிராமப்புற சுகாதார பயிற்சி மையம்
* காட்டுக்குப்பம், மணப்பட்டு கிராமப் பஞ்சாயத்து, பாகூர் ஒன்றியம்காட்டுக்குப்பம், மணப்பட்டு கிராமப் பஞ்சாயத்து, பாகூர் ஒன்றியம்
* மணப்பட்டு சாலை மற்றும் பாகூர் சாலை இரண்டும் கன்னியக்கோயிலில் சந்திக்கின்றன.மணப்பட்டு சாலை மற்றும் பாகூர் சாலை இரண்டும் கன்னியக்கோயிலில் சந்திக்கின்றன.

மேற்கோள்கள்
-----------

புற இணைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]
**கிழக்கத்தியச் சிறிய ஆந்தை** (*Oriental scops owl*)(***ஓடசு சுனியா***) என்பது கிழக்கு மற்றும் தெற்கு ஆசியாவில் காணப்படும் ஒரு வகை சிறிய ஆந்தை சிற்றினம் ஆகும்.

விளக்கம்
--------

கிழக்கத்தியச் சிறிய ஆந்தை மாறுபட்ட இறகுகள் கொண்ட, மஞ்சள்-கண்களைக் கொண்ட ஆந்தை ஆகும். வெள்ளை நிற கழுத்துப் பட்டை, நன்கு குறிக்கப்பட்ட அடிப்பகுதி ஆகியவற்றால் கழுத்துப்பட்டை சிறிய ஆந்தையிலிருந்து வேறுபடுத்தி அறியலாம். சாம்பல், செம்பழுப்பு என இரண்டு வண்ண உருவங்கள் உள்ளன. இடைநிலை வடிவங்களுடன் கூடிய ஆந்தைகளும் காணப்படுகின்றன. பாலினங்கள் தோற்றத்தில் ஒத்தவை. இந்த சிற்றினம் "டக் டாக் டாரோக்" என மீண்டும் மீண்டும் ஒலிக்கும் அழைப்பினைக் கொண்டுள்ளது.

வாழிடம்
-------

கிழக்கத்தியச் சிறிய ஆந்தை கிழக்கு மற்றும் தெற்கு ஆசியா முழுவதும் மிகவும் பரவலான காணப்படுகிறது. இது உருசியாவிலிருந்து தாய்லாந்து வரையிலான உலர் இலையுதிர் காடுகளில் காணப்படுகிறது. பிப்ரவரி-ஏப்ரல் மாதங்களில் ஆந்தை மரங்களில் உள்ள பொந்துகளில் கூடு கட்டும்.

மேற்கோள்கள்
-----------

1. 1 2 3  BirdLife International (2021). "*Otus sunia*". *IUCN Red List of Threatened Species* **2021**: e.T22728969A206482277. doi:10.2305/IUCN.UK.2021-3.RLTS.T22728969A206482277.en.. பார்த்த நாள்: 14 February 2022.
2. ↑  "Oriental Scops-owl (Otus sunia)". *Handbook of the Birds of the World*. 4 April 2018 அன்று பார்க்கப்பட்டது.
**எட்டுப்பட்டி ராசா** (etttupattu rasa) 1997 இல் வெளிவந்த தமிழ் நாடகத் திரைப்படமாகும். நெப்போலியன், குஷ்பு, ஊர்வசி ஆகியோர் இத்திரைப்படத்தில் முன்னணி கதாபாத்திரங்களில் நடித்துள்ளனர். வி. நடராஜன் இத்திரைப்படத்தை தயாரித்திருந்தார். தேவா இத்திரைப்படத்திற்கு இசையமைத்திருந்தார். மேலும் பிப்ரவரி 14, 1997ல் வெளியிடப்பட்டுள்ளது.

கதைச்சுருக்கம்
--------------

சிங்கராசு (நெப்போலியன்) ஓர் புத்திசாலியான கருணை குணம் கொண்ட மனிதன். இவர் எட்டு ஊரை பாதுகாப்பதுடன் கால்வாய் ஒன்றிற்கருகில் வசித்து வந்தார். பழனியம்மா (ஊர்வசி) சிங்கராசை ஒருமுகமாக காதலித்து வர ஆனால் சிங்கராசோ பாண்டியம்மாவையே (குஷ்பு) விரும்பினார். பாண்டியம்மா இரக்க குணத்தோடும் உணச்சிவசப்படுகிற பெண்ணாகவும் இருந்தார். சிங்கராசு இறுதியில் பாண்டியம்மாவை திருமணம் செய்தார்.

மாரிமுத்துவின் (மணிவண்ணன்) சகோதரனும் (சுகன்ராஜ்) பொன்ராசுவின் மகளும் (அபிதா) ஒருவரை ஒருவர் காதலித்தாலும் அவர்களின் காதலுக்கு குடும்பத்தார் எதிர்ப்பை காட்டினர். எனவே சிங்கராசு அவ்விரு ஜோடிகளுக்கும் அடைக்கலம் கொடுத்ததோடு அவர்களை சேர்த்து வைப்பதாக வாக்கும் கொடுத்தார். ஆனால் பிறகு அவ்விரு காதல் ஜோடியும் தற்கொலை செய்து கொள்ள பொன்ராசுவும் மாரிமுத்துவும் சிங்கராசுவை பழிவாங்க வேண்டும் என்று முடிவு செய்தனர். சிங்கராசு தனது வேலைகளிலே பெரும் பாலும் ஈடுபட்டமையினால் பாண்டியம்மா தனித்து போனாள். ஒர் நாள் மாரிமுத்து சிங்கராசுவை பற்றி பாண்டியம்மாவிடம் ஒரு பொய் கூறினான். இதனால் பாண்டியம்மா தற்கொலை செய்து கொண்டாள். ஆனால் ஊர்மக்களோ சின்ராசுதான் பாண்டியம்மாவை கொன்றான் என கூறத்தொடங்கினர். பழனியம்மா சிங்கராசுவுடன் வந்து தங்கினாள். சிங்கராசுவும் பழனியம்மாவை திருமணம் செய்து கொள்ள தீர்மானித்தான். பின்னர் ஓர் நாள் பாண்டியம்மாவின் மரணித்ததற்கு காரணம் பொன்ராசு மற்றும் மாரிமுத்து ஆகியோர்னாவர் என்பது தெரியவர பிறகு என்ன நடக்கிறது என்பதுதான் மீதிக்கதை.

நடிகர்கள்
---------

* நெப்போலியன் - சிங்கராசு
* குஷ்பு - பாண்டியம்மா
* ஊர்வசி - பழனியம்மா
* பொன்வண்ணன் - பொன்ராசு
* மணிவண்ணன் - மாரிமுத்து
* வினுச்சக்கரவர்தி- பாண்டியம்மா மற்றும் பழனியம்மாவின் தந்தை
* சார்லி - மொக்கையன்
* அபிதா - பொன்ராசுவின் மகள்
* சுகன்ராஜ் - மாரிமுத்துவின் சகோதரன்
* குமரிமுத்து
* செம்புலி ஜெகன்
* கே. ராஜேஷ் குமார்
* மண்ணாங்கட்டி சுப்ரமணியம்
* ரூபா ஸ்ரீ - சிறப்பு தோற்றம்
* விசித்ரா - சிறப்பு தோற்றம்
* ராம்
* லட்சுமனன்

இசை
---

இத்திரைப்படத்திற்கு தேவா இசையமைத்துள்ளார். இத்திரைப்படத்தில் இடம்பெற்றுள்ள பாடல்களுக்கான வரிகளை கஸ்தூரி ராஜா எழுதியுள்ளார்."பஞ்சுமிட்டாய்" பாடல் மிகவும் பிரபலமானது.

மேற்கோள்கள்
-----------

1. ↑  "Filmography of ettupatti raasaa". cinesouth.com. 2006-10-29 அன்று மூலம் பரணிடப்பட்டது. 2012-05-19 அன்று பார்க்கப்பட்டது.
2. ↑  "Ettu Patti Rasa By Deva". muzigle.com. 2012-05-19 அன்று பார்க்கப்பட்டது.
3. ↑  "Ettu Patti Raasa - Deva". thiraipaadal.com. 2012-05-19 அன்று பார்க்கப்பட்டது.
4. ↑  "Ettupatti Raasa : Tamil Movie". hummaa.com. 2012-05-19 அன்று பார்க்கப்பட்டது.
பேராசிரியர் **டேவிட் இலைத் David Lyth**(ஜூன் 21,1940) இலங்காசுட்டர் பல்கலைக்கழகத்தில் துகள் அண்டவியல் ஆராய்ச்சியாளர் ஆவார். தொடக்கப் புடவி அண்டவியல் மற்றும் அண்டவியல் உப்புதல் குறித்த 165 க்கும் மேற்பட்ட கட்டுரைகளையும் இரண்டு புத்தகங்களையும் அவர் வெளியிட்டுள்ளார்.

ஆராய்ச்சி
---------

*உப்புதல் படிமக்* கட்டமைப்புத் துறையில் அவர் செய்த பணிக்காகவும் , *உப்புதல் படிமங்களின்* *நோக்கீட்டு* விளைவுகளுக்காகவும் அவர் குறிப்பிடப்படுகிறார். 1997 ஆம் ஆண்டில் அவர் இலைத் பிணைப்பைக் கண்டுபிடித்தார் , இது சி. எம். பி. யில் உள்ள சிற்றலைவுகளின் டென்சர் - அளவுகோல் விகிதத்தை உப்புதலின்போது உப்புதற்புலத்தின் மாறுபாட்டுடன் உறவுபடுத்துகிறது. 2001 ஆம் ஆண்டில் போர்ட்சுமவுத் பல்கலைக்கழகத்தின் டேவிட் வாண்டுசுவுடன் இணைந்து கர்வாட்டடன் காட்சியை அவர் முன்மொழிந்தார்.
அவருக்கு 2012 ஆம் ஆண்டில் ப்ரெடுடஆயில் பதக்கமும் பரிசும் வழங்கப்பட்டது.

புத்தகங்கள்
-----------

* அண்டவியல் உப்புதல்,பேரியல் கட்டமைமைப்பு (2000) ஆந்திரூ இலிடில் ISBN உடன்
* முதற்கட்ட அடர்த்தி சிற்றலைவு (2009) - ஆந்திரூ இலிடில் ISBN
* இயற்பியலாளர்களுக்கான அண்டவியல் (2016)
* புடவியின் வரலாறு (2016)

மேற்கோள்கள்
-----------

1. 1 2
2. ↑  Easther, Richard; Kinney, William H.; Powell, Brian A. (2006). "The Lyth Bound and the end of inflation". *Journal of Cosmology and Astroparticle Physics* **2006** (8): 004. doi:10.1088/1475-7516/2006/08/004. Bibcode: 2006JCAP...08..004E. .
3. ↑  Efstathiou, George; Mack, Katherine J. (2005). "The Lyth bound revisited". *Journal of Cosmology and Astroparticle Physics* **2005** (5): 008. doi:10.1088/1475-7516/2005/05/008. Bibcode: 2005JCAP...05..008E.

வெளி இணைப்புகள்
---------------

* வெளியீடுகளின் பட்டியல்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF

 |
| தேசிய | 
* France
* BnF data
* ஜெர்மனி
* Israel
* United States

 |
| மற்றவை | 
* IdRef

 |
**2020 அகமதாபாத் இரசாயன தொழிற்சாலை குண்டுவெடிப்பு** (*2020 Ahmedabad chemical factory blast*) இந்தியாவின் குசராத்து மாநிலம் அகமதாபாத்து நகரத்தில் நடந்த ஒரு வெடி விபத்தைக் குறிக்கிறது. 2020 ஆம் ஆண்டு நவம்பர் மாதம் 4 ஆம் தேதி ஒர் இரசாயன தொழிற்சாலையில் ஏற்பட்ட இந்த வெடிவிபத்தில் 12 பேர் உயிரிழந்தனர் மற்றும் 9 பேர் காயமடைந்தனர்.

வெடிவிபத்து
-----------

அகமதாபாத்தின் பிரானாவில் உள்ள பிப்லாச் சாலையில் உள்ள சாகில் நிறுவனம் என்ற இரசாயன தொழிற்சாலையில் காலை 11:22 மணியளவில் ஒரு குண்டுவெடிப்பு ஏற்பட்டது. வெடி விபத்து ஏற்பட்ட போது தொழிற்சாலைக்கு அடுத்துள்ள கனிகா டெக்சோ ஃபேப் என்ற நெசவு ஆலையில் சுமார் 30 பேர் வேலை செய்து கொண்டிருந்தனர். கட்டடம் இடிந்து விழுந்ததில் பலர் இறந்தனர் மற்றும் பலர் காயமடைந்தனர். விபத்தில் 5 பெண்கள் உட்பட 12 பேர் உயிரிழந்தனர். நான்கு பெண்கள் உட்பட ஒன்பது பேர் எல்கி மருத்துவமனையில் அனுமதிக்கப்பட்டனர், அவர்களில் ஆறு பேர் ஆபத்தான நிலையில் இருந்தனர்.

மீட்பு மற்றும் இழப்பீடு
-----------------------

தீயணைப்பு படையினர் 60 தீயணைப்பு வீரர்கள் மற்றும் 24 தீயணைப்பு வாகனங்களுடன் விபத்து நடந்த இடத்திற்கு வந்தனர். இந்திய நேரப்படி இரவு 8:00 மணி வரை மீட்பு பணிகள் நீடித்தன. 

கொல்லப்பட்டவர்களின் குடும்பங்களுக்கு தலா ₹4 இலட்சம் (US$5,200) வழங்கப்படும் என குசராத் அரசு அறிவித்தது.

விசாரணை
-------

விசாரணைக்கு குசராத் முதல்வர் விசய் ரூபானி உத்தரவிட்டிருந்தார். விசாரணைக்காக இரண்டு பேர் கொண்ட விசாரணை குழு அமைக்கப்பட்டது. 5 நவம்பர் 2020 ஆம் ஆண்டு நவம்பர் மாதம் 5 ஆம் தேதியன்று இரசாயன தொழிற்சாலையின் உரிமையாளர் மற்றும் தோட்டத்தின் இரண்டு உரிமையாளர்களுக்கு எதிராக குசராத்து காவல்துறையால் முதல் தகவல் அறிக்கை பதிவு செய்யப்பட்டது

மேற்கோள்கள்
-----------

1. 1 2 3 4 5  "12 killed in Gujarat after blast in factory leads to textile godown collapse". *The Indian Express* (ஆங்கிலம்). 2020-11-05. 2020-11-05 அன்று பார்க்கப்பட்டது.
2. ↑  "Ahmedabad: At least 12 labourers were killed and nine injured in the blast at the chemical warehouse". *Scroll.in* (ஆங்கிலம்). 2020-11-04. 5 November 2020 அன்று மூலம் பரணிடப்பட்டது. 2020-11-06 அன்று பார்க்கப்பட்டது.
3. ↑  "Ahmedabad blast: Factory owners negligent, say kin of deceased; FIRs against 3". *The Indian Express* (ஆங்கிலம்). 2020-11-06. 2020-11-06 அன்று பார்க்கப்பட்டது.
2012இல் சித்ரலதா அரண்மனை
**சித்ரலதா அரண்மனை** (Chitralada Royal Villa) என்பது துசித் அரண்மனைக்குள் அமைந்துள்ள ஒரு அரச மாளிகையாகும். இந்த மாளிகை, தாய்லாந்தின் மிக நீண்ட கால மன்னர் பூமிபால் அதுல்யாதெச்(பத்தாம் ராமா ) மற்றும் ராணி சிறிகித் ஆகியோரின் அதிகாரப்பூர்வமற்ற நிரந்தர இல்லமாகும். பெரிய அரண்மனையில் தனது மூத்த சகோதரர் எட்டாம் ராமா இறந்த பிறகு இவர் அங்கு சென்றார். அரண்மனை மைதானத்தில், ஒரு அகழியால் சூழப்பட்டும், காவலர்களால் பாதுகாக்கப்பட்டிருக்கும். இங்கு சித்ரலதா பள்ளியும் உள்ளது. இது ஆரம்பத்தில் அரச குடும்பத்தின் குழந்தைகளுக்கும், அரண்மனை ஊழியர்களுக்காகவும் நிறுவப்பட்டது. இவ்வளாகத்தில் சித்ரலதா தொடருந்து நிலையமும் உள்ளது. இது மாளிகையில் வாழ்ந்த அரச குடும்பத்திற்கு சேவை செய்தது. இளவரசர் தீபாங்கொர்ன் ராஸ்மிஜோதி சித்ரலதா பள்ளியில் ஒரு மாணவராக இருந்தார். இந்த பள்ளி தாய்லாந்தில் மிகவும் பிரத்தியேகமாக கருதப்படுகிறது.

வரலாறு
------

அரண்மனையின் பிரதான கட்டிடம் இரண்டு மாடி கட்டிடத்தைக் கொண்டுள்ளது. இது ஆறாம் ராமரின் ஆட்சியில் கட்டப்பட்டது. மேலும், அரண்மனை ஆறாம் ராமரின் வசிப்பிடமாகவும் இருந்தது. சித்ரலதா பள்ளி, 1958 இல் நிறுவப்பட்டது.

மன்னர் பூமிபால் அதுல்யாதெச் விவசாயத்திலும், விவசாயத் தொழில்களிலும் ஆர்வம் காட்டியதால் இங்கு ஒரு பால் பண்ணையும், அதுசார்ந்த தொழிற்சாலைகளும் கட்டப்பட்டன. விவசாயிகளுக்கு பயிற்சி அளிக்க விவசாய பொருட்கள் குறித்த ஆய்வு மையங்களும் நிறுவப்பட்டன. அரண்மனையிலிருந்து பல தயாரிப்புகளுக்கு வகைக்குறி பெயராக "சித்ரலதா" பயன்படுத்தப்படுகிறது. 

பார்வையாளர்கள் நுழைய அனுமதிச் சீட்டு பெற வேண்டும்.

மேற்கோள்கள்
-----------

1. ↑  Wattana, Thawat. "The Royal Chitralada Projects Initiated by H.M. King Bhumibol". *Thaiways*. 26 March 2015 அன்று மூலம் பரணிடப்பட்டது. 9 September 2015 அன்று பார்க்கப்பட்டது.
வட்டவலையம்வட்டவலையம்
கணிதத்தில் **வட்டவலையம்** (*Annulus* ) என்பது வளைய வடிவிலுள்ள ஒரு பொருளாகும். வளையவடிவப் பொருட்களுக்கு வடிவவியலில் இப்பெயர் பயன்படுத்தப்படுகிறது. சிறிய வளையம் என்ற பொருள் கொண்ட *annulus* என்ற இலத்தீன் மொழிச் சொல்லிலிருந்து ஆங்கிலத்தில் இதன் பெயர் உருவானது. ஒரேமையங்கொண்ட இரு வட்டங்களுக்கு இடையேயுள்ள பரப்பு வட்டவலையமாகும். எனவே R ஆரமுள்ள பெரிய வட்டத்தின் பரப்பிற்கும் r ஆரமுள்ள சிறிய வட்டத்தின் பரப்பிற்கும் உள்ள வித்தியாசமே வட்டவலையத்தின் பரப்பாகும்.

{\displaystyle A=\pi R^{2}-\pi r^{2}=\pi (R^{2}-r^{2})\,.}
வட்டவலையத்துக்குள் வரையக்கூடிய மிகநீளமான இடைவெளியின் நீளத்தைக் கொண்டும் வட்டவலையத்தின் பரப்பைக் கணக்கிடலாம்: வட்டவலையத்துக்குள் வரையக்கூடிய மிகநீளமான இடைவெளியின் நீளம் சிறிய வட்டத்திற்கு தொடுகோடாக அமையும். மேலும் அது சிறிய வட்டத்தின் ஆரத்தோடு சேர்ந்து ஒரு செங்கோண முக்கோணத்தை உருவாக்கும். அச்செங்கோண முக்கோணத்தின் செம்பக்கம் *R* ஆக இருக்கும். பித்தாகரசு தேற்றத்தின்படி,

{\displaystyle (R^{2}-r^{2})=d^{2}\,.}
எனவே வட்டவலையத்தின் பரப்பு:

{\displaystyle A=\pi (R^{2}-r^{2})=\pi d^{2}\,.}
தொகையிடல் மூலமாகவும் வட்டவலையத்தின் பரப்பைக் காணமுடியும். ஒரு வட்டவலையத்தை மிக நுண்ணியளவு அகலம் *dρ* மற்றும் பரப்பு 2*πρ dρ* கொண்ட முடிவிலா எண்ணிக்கையிலான சிறுசிறு வலையங்களாகப் பிரித்துக்கொண்டுப் பின் *ρ* = *r* லிருந்து *ρ* = *R* வரை தொகையிட மூல வட்டவலையத்தின் பரப்பு கிடைக்கும்:

{\displaystyle A=\int \_{r}^{R}2\pi \rho \,d\rho =\pi (R^{2}-r^{2}).}

மெய்ப்புனை கட்டமைப்பு
---------------------

மெய்ப்புனை பகுப்பியலில் மெய்ப்புனை தளத்தில், ஒரு வட்டவலையம், ann*(a; r, R)* பின்வருமாறு வரையறுக்கப்படுகிறது:

{\displaystyle r<|z-a|<R.\,}
*r* -ன் மதிப்பு 0 எனில், இந்த வட்டவலையம், *a* புள்ளியைச் சுற்றி அமைந்த *R* அலகு ஆரமுள்ள துளையிடப்பட்ட தட்டாகும்.

வெளி இணைப்புகள்
---------------

* Annulus definition and properties With interactive animation
* Area of an annulus, formula With interactive animation
**இராம. திரு. சம்பந்தம்** அல்லது, *இராம. திருஞானசம்பந்தம்*, (இ. 14 ஆகஸ்ட், 2007) தினமணி நாளேட்டின் முன்னாள் ஆசிரியர், தமிழின் தலைசிறந்த பத்திரிகையாளர்களில் ஒருவர்.

வாழ்க்கைக் குறிப்பு
-------------------

புதுக்கோட்டை மாவட்டம் நெற்குப்பை எனும் சிற்றூரில் பிறந்தவர். மேலைச்சிவபுரியில் திண்ணைப் பள்ளிக்கூடத்தில் ஆரம்பக் கல்வி கற்று, மதுரை தியாகராசர் கல்லூரியில் பி.ஏ. பட்டம் பெற்றார்.

பத்திரிகைத் துறையில்
--------------------

தனது 22 ஆவது வயதில் மதுரையில் கருமுத்து தியாகராச செட்டியார் நடத்திய "தமிழ்நாடு' நாளிதழில் பத்திரிகையாளராகச் சேர்ந்து, மதுரையிலும் சென்னையிலும் 4 ஆண்டுகள் நிருபராகப் பணிபுரிந்தார். பின்னர், 1960இல் இந்தியன் எக்ஸ்பிரஸ் குழுமத்தின் அதிபரான ராம்நாத் கோயங்கா நடத்திய செய்தி நிறுவனமான "இந்தியன் நியூஸ் சர்வீஸில்' இணைந்து சுமார் ஓராண்டு பணியாற்றினார். 1961இல் "இந்தியன் எக்ஸ்பிரஸ்' ஆங்கில நாளிதழில் நிருபராகப் பணியில் சேர்ந்தார். படிப்படியாக முதுநிலைச் செய்தியாளர், முதன்மைச் செய்தியாளர், சிறப்புச் செய்தியாளர், செய்திப் பிரிவுத் தலைவர் என்று பல நிலைகளுக்கு உயர்ந்தார்.

பின்னர், "தினமணி'யின் துணை ஆசிரியராகப் பொறுப்பேற்றார். சிறிது கால இடைவெளிக்குப் பிறகு தினமணி ஆசிரியராகப் பதவியேற்று 9 ஆண்டுகள் பணியாற்றி, 2004-ல் தனது 69ஆவது வயதில் ஓய்வு பெற்றார்.

தினமணி ஆசிரியராக இருந்தபோது, சென்னை "தி நியு இந்தியன் எக்ஸ்பிரஸ்' உறைவிட ஆசிரியராகவும் ஓராண்டு காலம் கூடுதல் பொறுப்பு வகித்தார்.

கல்லூரிக் காலம் தொடங்கிப் பெரியார் பற்றாளரான இவர், தீவிர கடவுள் மறுப்பாளரும்கூட. தன் வாழ்நாள் முழுவதும் சடங்குகளைப் புறந்தள்ளிவந்தார். இராம. திருஞானசம்பந்தம் என்ற தனது பெயரையும் இராம. திரு. சம்பந்தம் என்று மாற்றிக்கொண்டார்.

மேற்கோள்கள்
-----------

1. ↑  "Tamil Nadu News : Veteran journalist dead". *தி இந்து*. 2007-08-15. 2007-10-21 அன்று மூலம் பரணிடப்பட்டது. 2013-03-24 அன்று பார்க்கப்பட்டது.
2. ↑  Robin Jeffrey. *India's Newspaper Revolution: Capitalism, Politics and the Indian-Language*. C. Hurst & Co... பார்த்த நாள்: 2013-03-24.
**ஆனந்த் எக்டே ஆசிசரா** (*Ananth Hegde Ashisara*) இந்தியாவின் கர்நாடகா மாநிலம் உத்தர கன்னடா மாவட்டத்தைச் சேர்ந்த சுற்றுச்சூழல் ஆர்வலர் ஆவார். கர்நாடக அரசாங்க அமைப்பான கர்நாடக பல்லுயிர் வாரியத்தின் தலைவராகவும் உள்ளார்.

மேற்கு தொடர்ச்சி மலை பாதுகாப்பு இயக்கம்
---------------------------------------

எக்டே ஆசிசரா முன்னதாக மேற்குத் தொடர்ச்சிப் பணிக்குழுவின் தலைவராகவும் இருந்தார். குறிப்பாக உலகப் பாரம்பரிய தளமாகக் கருதப்படும் மேற்கு தொடர்ச்சி மலைகளின் சுற்றுச்சூழலைப் பாதுகாப்பதில் இவர் ஈடுபட்டுள்ளார். சுற்றுச்சூழலைப் பாதுகாப்பதற்காக அர்ப்பணிக்கப்பட்ட மேற்குத் தொடர்ச்சி மலையின் கிழக்கு, மேற்குச் சரிவுகளை உள்ளடக்கிய பகுதியான மலைநாட்டைச் சேர்ந்த மக்கள் குழுவான விருக்சு ரக்சா அந்தோலன் என்ற குழுவின் ஒருங்கிணைப்பாளராகவும் உள்ளார். கர்நாடகாவின் சிமோகா மாவட்டத்தில் அமைந்துள்ள மேற்குத் தொடர்ச்சி மலையின் அம்பரகுடா மலைத்தொடர் மற்றும் அதைச் சுற்றியும் மேற்கொள்ளப்படும் சுரங்க நடவடிக்கைகளுக்கு எதிரான மக்கள் இயக்கத்தில் இவர் ஈடுபட்டுள்ளார்.

400 ஆண்டுகள் பழமையான பெங்களுரு ஆலமரம், 600 ஆண்டுகள் பழமையான பீசப்பூர் தாலுக்காவிலுள்ள பொந்தன்புளிய மரம், உத்தர கன்னடம் மாவட்டத்தைச் சேர்ந்த பனவாசி நகரிலுள்ள சீன ஆலமரம் உள்ளிட்ட கர்நாடகாவின் 10 பழமையான மரங்களுக்கு மரவியல் பாரம்பரியக் குறிச்சொல்லைப் பெற இவர் முயற்சிகளை மேற்கொண்டுள்ளார். சப்பான் நாட்டில் 2010 ஆம் ஆண்டில் ஏற்பட்ட சுனாமியில் அணுசக்தி திட்டங்களால் ஏற்பட்ட சேதத்தை அடுத்து அணுசக்தியின் பாதுகாப்பு குறித்தும் இவர் கவலை தெரிவித்து வருகிறார்.

மேற்கோள்கள்
-----------

1. ↑  "10 ancient trees named arboreal heritage". *Deccan Herald (Bangalore)*. 4 August 2010. .
2. ↑  "Andolan seeks restoration of ban on mining at Ambargudda". *தி இந்து*. 17 August 2005. .
3. ↑  Pinto, Stanley. "Task force concerned". *The Times of India*. .
**சேசம்பட்டி சிவலிங்கம்** (பிறப்பு: 7 ஜுலை 1944) தமிழகத்தைச் சேர்ந்த நாதசுவர இசைக் கலைஞர் ஆவார்.

இசைப் பயிற்சி
-------------

நாதசுவரம் வாசித்தலில் ஆரம்பகாலப் பயிற்சியினை தனது தந்தையார் சேசம்பட்டி பி. தீர்த்தகிரியிடம் பெற்றார். பின்னர் கீவளுர் கணேசன், கீரனூர் ராமசுவாமி பிள்ளை ஆகியோரின் மாணவராக இசைக் கற்றார். டி. எஸ். லட்சப்பப் பிள்ளை, டி. என். கிருஷ்ணன், எம். தியாகராஜன், கே. வி. நாராயணசுவாமி ஆகிய புகழ்பெற்ற கலைஞர்களின் தொடர்பினால் தன்னுடைய இசைத்திறனை மேம்படுத்திக் கொண்டார்.

இசைப் பணி
---------

அனைத்திந்திய வானொலியில் ‘A' தரக் கலைஞராக 40 ஆண்டுகள் பணியாற்றியுள்ளார்.

பெற்றுள்ள விருதுகளும், பட்டங்களும்
----------------------------------

* கலைமாமணி விருது (1992 - 1993)
* சங்கீத நாடக அகாதமி விருது, 2011
* பாபநாசம் சிவன் விருது (2003); வழங்கியது: கர்நாடக சங்கீத சபா
* சங்கீத கலா சிரோமணி
* சங்கீத சேவா நியரதா

மேற்கோள்கள்
-----------

1. ↑  Call of the nagaswaram
2. ↑  "Akademi Awardee". சங்கீத நாடக அகாதமி. 16 டிசம்பர் 2018. Archived from the original on 2018-03-16.. பார்த்த நாள்: 16 டிசம்பர் 2018.

உசாத்துணை
---------

* SHRI SESHAMPATTI T SIVALINGAM - *Akademi Award: Carnatic Instrumental Music (Nagaswaram)* பரணிடப்பட்டது 2016-03-05 at the வந்தவழி இயந்திரம்
**திருமருகல் நடேச பிள்ளை** (1874 – 1903) தமிழகத்தைச் சேர்ந்த நாதசுவர இசைக் கலைஞராவார்.

பிறப்பும், இசைப் பயிற்சியும்
----------------------------

நாகப்பட்டினம் மாவட்டத்தில், திருமருகல் எனும் ஊரில் பிறந்தவர் நடேச பிள்ளை. பெற்றோர்: சிவஞானம் பிள்ளை – அவயாம்பாள். முதலில் மருதமுத்துப் பிள்ளை, பின்னர் குழிக்கரை அய்யாசுவாமிப் பிள்ளை ஆகியோரிடம் நாதசுவரம் கற்றுக்கொண்டார் நடேச பிள்ளை.

இசை வாழ்க்கை
------------

புகழ்பெற்ற தவில் கலைஞர்களான அம்மாசத்திரம் கண்ணுசுவாமி பிள்ளை, அம்மாப்பேட்டை பக்கிரிப்பிள்ளை, நாச்சியார் கோவில் சக்திவேல் பிள்ளை, பந்தணைநல்லூர் மரகதம் பிள்ளை ஆகியோர் இவருடன் தவில் வாசித்துள்ளனர்.

தனக்கு குழந்தை இல்லாததால், தமக்கை கோவிந்தம்மாளின் குழந்தையான ராஜரத்தினத்தை நடேச பிள்ளை தத்தெடுத்துக் கொண்டார். இக்குழந்தையே பின்னாளில் புகழ்பெற்று விளங்கிய டி. என். ராஜரத்தினம் பிள்ளை.

மறைவு
-----

1903 ஆம் ஆண்டில் திருநெல்வேலி இசைக் கச்சேரி ஒன்றிற்கு புறப்படும்போது ஏற்பட்ட வயிற்றுப்போக்கு பிரச்சினையின் காரணமாக, தனது 28 ஆம் வயதில் காலமானார்.

உசாத்துணை
---------

* பக்கம் எண்கள்:33 - 39, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
**கத்தோவித்சே** (*Katowice*,இடாய்ச்சு மொழி: *Kattowitz*) அலுவல்முறையாக **மியாஸ்தோ கத்தோவித்சே**(*Miasto Katowice*) தெற்குப் போலந்திலுள்ள ஓர் நகராகும்; இதன் மக்கள்தொகை 297,197 இன் படி 2017[update]. 2.2 மில்லியன் மக்கள்தொகை கொண்ட சிலேசிய பெருநகரத்தின் மையமாக விளங்குகின்றது. 

18ஆம் நூற்றாண்டின் மத்தியில் இப்பகுதியில் மிகுந்த நிலக்கரி இருப்பு இருப்பது அறியப்பட்டதிலிருந்தே கத்தோவித்சே ஓர் சிற்றூராக உருவாகி வளர்ந்துள்ளது. 1742இல் முதல் சிலேசியப் போரின்போது கத்தோவித்சே உள்ளிட்ட மேல் சிலேசியா புருசியாவிற்கு மாற்றப்பட்டது. கடந்த பல நூற்றாண்டுகளாக போலந்து மக்கள் மட்டுமே வசித்தவந்த இப்பகுதியில், புருசியாவுடன் இணைந்த பிறகு தொடர்ந்து, 18ஆம் நூற்றாண்டின் பிற்பகுதியில், பல செருமானிய, புருசிய கைவினைஞர்கள், வணிகர்கள், கலைஞர்கள் இங்கு குடியேறத் தொடங்கினர். அதேநேரத்தில் சிலேசியாவில் பல யூதர்களும் குடியேறினர். 19ஆம் நூற்றாண்டின் துவக்கத்தில் கடும் தொழில்முனைப்பு உள்ளூர் ஆலைகளையும் பண்ணைகளையும் உருமாறி எஃகாலைகளும் சுரங்கங்களும் வார்ப்பாலைகளும் கைவினை வார்ப்பாலைகளும் தோன்றலாயின. விரைவிலேயே வணிக நிறுவனங்கள் நிலைபெற்று நகரமும் வளரத் தொடங்கிற்று.  கத்தோவித்சே தொடர்வண்டி பிணையத்திலும் இணைக்கப்பெற்று, முதல் தொடர்வண்டி 1847இல் கத்தோவித்சேயில் நுழைந்தது.

கத்தோவித்சேயில் வளர்ந்தோங்கிய எஃகு தொழிலுக்கு முதலாம் உலகப் போர் நன்மையளிப்பதாக இருந்தது. செருமனியின் தோல்வியையும் சிலேசிய எழுச்சிகளையும் தொடர்ந்து மேல் சிலேசியாவையும் கத்தோவித்சேயையும் இரண்டாம் போலந்து குடியரசு கையகப்படுத்தியது. போலந்திற்கு ஆதரவாக ஜெனீவா உடன்படிக்கையும் சிலேசிய சிறுபான்மையினரும் இருந்தனர். மே 3, 1921இல் போலிய படைத்துறை கத்தோவித்சேக்குள் நுழைந்து தங்கள் கட்டுப்பாட்டிற்குள் கொணர்ந்தனர். கத்தோவித்சே தன்னாட்சி பெற்ற சிலேசிய வொல்வொடெசிப்பின் (1920–39) தலைநகரமானது. கருத்து வாக்கெடுப்பிற்குப் பிறகு செருமானியர் பலர் வெளியேறத்தொடங்கினர். இருப்பினும் இரண்டாம் உலகப் போர் முடிவுறும் வரை கணிசமான செருமானியர் இங்கு வாழ்ந்து வந்தனர். 1939இல், வேர்மாக்ட் நகரை கைப்பற்றி கத்தோவித்சேயும் சிலேசிய மாகாணமும் நாட்சி ஜெர்மனியில் இணைக்கப்பட்டன. 1945இல் சனவரி 27 அன்று இந்த நகரம் முடிவாக நேசநாடுகளால் விடுவிக்கப்பட்டது.

மேற்சான்றுகள்
-------------

1. 1 2   (in pl) *Ludność. Stan i struktura ludności oraz ruch naturalny w przekroju terytorialnym w 2017 r. Stanu w dniu 30 VI 2017 r.*. Warszawa: Główny Urząd Statystyczny. 2017. Archived from the original on 2014-10-15. .
2. ↑  "*Study on Urban Functions (Project 1.4.3)*" பரணிடப்பட்டது 24 செப்டம்பர் 2015 at the வந்தவழி இயந்திரம் – European Observation Network for Territorial Development and Cohesion, 2007
3. ↑  "Katowice, Poland - A City Guide - Cracow Life". 16 March 2017 அன்று மூலம் பரணிடப்பட்டது. 15 March 2017 அன்று பார்க்கப்பட்டது.
4. ↑  "Local history - Information about the town - Katowice - Virtual Shtetl". 16 March 2017 அன்று மூலம் பரணிடப்பட்டது. 15 March 2017 அன்று பார்க்கப்பட்டது.
5. ↑  o.o. StayPoland Sp. z. "History of Katowice". 16 March 2017 அன்று மூலம் பரணிடப்பட்டது. 15 March 2017 அன்று பார்க்கப்பட்டது.
6. ↑  "History". 16 March 2017 அன்று மூலம் பரணிடப்பட்டது. 15 March 2017 அன்று பார்க்கப்பட்டது.
7. ↑  "Liberation Memorial Katowice - Katowice - TracesOfWar.com". 16 March 2017 அன்று மூலம் பரணிடப்பட்டது. 15 March 2017 அன்று பார்க்கப்பட்டது.
தென்னை மரத்தில் தேங்காய்க் குலை
புறப்பட்டையை உரித்த தேங்காய்
தேங்காய் திருவும் ஆங்கிலச் சிறுவர்கள்
**தேங்காய்** என்பது தென்னைமரத்தின் *பழம்* ஆகும். இதனைத் தெங்கம் பழம் என்றும் கூறுவதுண்டு. இது கெட்டியாக இருப்பதால், பழமாக இருப்பினும், வழக்கத்தில் *காய்* என்றே அழைக்கப்படுகின்றது. தென்னை மரம் தெற்கில் இருந்து வருவதால், அதன் பழம் ("காய்"), தெங்கு + "காய்" = தேங்காய் (நன்னூல்.187) என அழைக்கப்படுகின்றது. தேங்காயின் புறத்தே பச்சையாக இருப்பினும் பழுப்பு நிறத்தில் அடர்த்தியாக நார்கள் உள்ளே இருக்கும். இந்த நார்களை உரித்தால் உள்ளே மண்பழுப்பு நிறத்தில் மிகக்கெட்டியான ஓட்டுடன், ஒரு பெரிய கொட்டை போல் இருப்பதுதான் தேங்காய். அந்தத் தேங்காய்க்குள் தேங்காய்நீர் இருப்பதை ஆட்டிப் பார்த்தால் உணரலாம். அளவாக முற்றிய தேங்காயை *நெற்று* என்பர். அந்தக் கெட்டியான ஓட்டை உடைத்தால் உள்ளே வெள்ளை நிறத்தில் ஏறத்தாழ 1 செ.மீ பருமனுக்குப் பருப்பு காணப்படும். இந்தப் பருப்புதான் சமையலுக்குப் பெரிதும் பயன்படுகிறது. தேங்காய் மிக இளசாக இருந்தால் அதனுள் நிறைய தேங்காய்நீர் இருக்கும். இதனை இளநீர் என்பர். கோடை காலங்களில் வெயிலின் வெக்கையைத் தணிக்க இளநீரை அருந்துவர்.

பெயர்க்காரணம்
-------------

Coconut என்னும் மரம் இந்தோனேசியா தீவுகளில் இருந்து இலங்கை ஊடாக தமிழ்நாடு மற்றும் கேரளக் கடற்கரையை அடைந்தது. எனவே , அது தென்காய் என்று விளிக்கப்பட்டது.

தென்+காய் = தென்காய் ( தென்னக்காய் )

**தென்காய்**  => **தெங்காய்** => **தெங்குகாய்** => **தேங்காய்**

கொப்பரை
-------

தேங்காய் அளவுக்கு மீறி முற்றி இருந்தால் உள்ளிருக்கும் தேங்காய் நீர் முற்றிலுமாய் வற்றி விடும், அப்படி மிக முற்றிய தேங்காயைக் **கொப்பரை**த் தேங்காய் என்பர். கொப்பரைத் தேங்காய் எண்ணெய் எடுப்பதற்குப் பயன்படுகிறது. நீர் முற்றாக வற்றாத தேங்காய்களை வெயிலில் நன்கு உலர்த்தி அதைக் கொப்பரை ஆக்குவர். கொப்பரையிலிருந்து எண்ணெய் எடுத்த பிறகு உள்ள தேங்காய்க் கழிவு **புண்ணாக்கு** ஆகும். புண்ணாக்கு கால்நடைகளுக்கு உணவாகப் பயன்படுகிறது.

சமையல்
------

தேங்காய் தென்னிந்தியாவில் சமையலில் பெரும்பங்கு வகிக்கிறது. தேங்காயைத் துருவி அதைக் குழம்பில் மசாலாவுடன் சேர்த்துச் சமைத்தால் சமையலுக்கு மிகவும் சுவை சேர்க்கும். இதன் பயன்பாடு இந்தியா முழுவதும் மற்றும் மேற்கு நாடுகளிலும் பரவி வருகின்றது.

* தேங்காய் பறிப்புதேங்காய் பறிப்பு
* இளநீர்இளநீர்
* வழுக்கைவழுக்கை
* தேங்காயின் உட்புறம்தேங்காயின் உட்புறம்
* தேங்காயின் அமைப்புதேங்காயின் அமைப்பு
* தேங்காயின் அமைப்புதேங்காயின் அமைப்பு
* தேங்காய்ப்பூ துருவல்தேங்காய்ப்பூ துருவல்
* கொட்டாங்குச்சிகள்கொட்டாங்குச்சிகள்
* கலையான கொ.குச்சிகலையான கொ.குச்சி
* தேங்காய் உரித்தல்தேங்காய் உரித்தல்
* கொப்பரையாவதற்காக வெயிலில் உலர்த்தப்படும் தேங்காய்கொப்பரையாவதற்காக வெயிலில் உலர்த்தப்படும் தேங்காய்
* தேங்காய்மட்டைச்  சுவர்தேங்காய்மட்டைச் சுவர்
**சாம்பல் காட்டுக்கோழி** அல்லது **சாம்பல் கானாங்கோழி** ( grey junglefowl) (Gallus sonneratii) என்பது ஒரு காட்டுக்கோழி ஆகும். இவை பெரும்பாலும் தென்னிந்தியாவின் மேற்குத் தொடர்ச்சி மலைப் பகுதிகளில் காணப்படுகின்றன
ஆணும் பெண்ணும் நாட்டுக்கோழி போல இருக்கும். சேவலுக்கு உடலின் மேற்பாகத்தில் வெள்ளைக் கோடுகள் இருக்கும். வால் அரிவால் போன்ற தோற்றத்தில் ஒளிரும் கரிய நிறத்தில் இருக்கும். பெட்டைக் கோழிகள் உடல் மேல்பாகம் பாக்கு நிறத்திலும், அடிப்பகுதி கருமை கலந்த வெள்ளையாவும் இருக்கும். இவற்றின் நிறத் தோற்றமானது காடுகள், முட்புதர்களுக்குள் ஒளிந்து கொள்ள உதவியாக இருக்கிறன. இவை காட்டுப் பகுதிகள், திறந்தவெளிகள், புல்வெளியற்ற அடர்ந்த காட்டுப் பகுதிகளில் வாழும் இயல்பு கொண்டவை. பெரும்பாலும் தரைப்பகுதியில் தங்களது நேரத்தைக் கழித்தாலும் எதிரிகளிடமிருந்து தப்புவதற்காக மரங்களின் மேல் பறந்து தாவக்கூடியன.

இந்த கோழிகள் பெப்ரவரி முதல் மே மாதம் வரை முட்டையிடும். 4 முதல் 7 முட்டைகளையிட்டு அடைகாக்கும். 20 முதல் 21 நாட்களுக்குள் குஞ்சுகள் பொரிந்து வெளிவரும். இதனைப் பெட்டைக் கோழிகள் பராமரிக்கும். சேவல்கள் பொதுவாக 860 - 1,250 கிராம் வரையிலும், பெட்டைக் கோழிகள் 560 - 620 கிராம் எடை வரையிலும் வளரக்கூடியவை. இவை 5 ஆண்டுகள் வரை உயிர் வாழக்கூடியவை.

காட்டுக் கோழிகளின் உணவு விதைகள் என்றாலும் இவை பூச்சிகளையும் உண்ணக்கூடியன குறிப்பாக இதன் குஞ்சுகளுக்கு உணவாகத் தரும் இவை, காடுகளில் விதை முளைப்புக்கும், பரவலுக்கும் பெருமளவில் உதவுகின்றன. இடம்பெயரும் குணம் இல்லாத காட்டுக் கோழிகள் அழியும் தருவாயில் உள்ளதாக அறியப்பட்டுள்ளது.

2012 ஆம் ஆண்டு வரை நடந்த ஆய்வின்படி முன்பு இருந்த காட்டுக் கோழிகளில் 30 சதவீதம் அழிந்துவிட்டதாக பன்னாட்டு இயற்கை பாதுகாப்பு அமைப்பு அறிவித்துள்ளது.

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Gallus sonneratii*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.
2. ↑  "அழிவின் விளிம்பில் காட்டுக் கோழி இனங்கள்: பன்னாட்டு இயற்கை பாதுகாப்பு அமைப்பு தகவல்". தி இந்து (தமிழ்). 18 சூன் 2016. 18 சூன் 2016 அன்று பார்க்கப்பட்டது.
***லேட்சு லாங்கிசுபினிசு*** என்பது **உருடால்ப் கொடுவா** அல்லது **துர்கானா கொடுவா** என்றும் அழைக்கப்படுகிறது. இது கென்யா மற்றும் எத்தியோப்பியாவில் உள்ள துர்கானா ஏரியில் (முன்னர் ருடால்ப் ஏரி என்று அழைக்கப்பட்டது) காணப்படும் உள்ளூர் அகணிய மீன் ஆகும். இது 57 சென்டிமீட்டர்கள் (22 அங்) நீளம் வரை வளரக்கூடியது. *லேட்சு லாங்கிசுபினிசு* வணிக மீன்வளத்தில் முக்கியமானது. இது விளையாட்டு மீன் என்றும் அழைக்கப்படுகிறது. மீன் காட்சி வர்த்தகத்தில் இதன் பயன்பாடு இருப்பதாகத் தெரியவில்லை.

இதன் நிலையைப் பற்றி அதிகம் அறியப்படவில்லை. இதன் விளைவாகப் பன்னாட்டு இயற்கைப் பாதுகாப்புச் சங்கம் இதைத் தரவுகள் போதாது என வகைப்படுத்துகிறது. ஆனால் கென்யாவின் மீன்வளத் துறையின் படி இதன் எண்ணிக்கை அதிகரித்து வருகிறது.

நடத்தை
------

### உணவு

உருடால்ப் கொடுவா ஏரியின் ஆழமான நீரில் வாழ்கிறது. ஏரிகளின் அடிப்பகுதியில் காணப்படும் இறால்களை உண்கிறது. நீர் நெடுவரிசையில் காணப்படும் மாப்பு மீன்கள் மற்றும் கூட்ட மீன்களை உண்கிறது.

### இனப்பெருக்கம்

*லே. லாங்கிசுபினிசு* இனப்பெருக்கம் பற்றி அதிகம் அறியப்படவில்லை. இது ஏரியின் நடுவில் உள்ள திறந்த நீரில் சினை விடுகிறது. மேலும் பெற்றோரின் கவனிப்பு சாத்தியமில்லை. முட்டை மற்றும் இளம் உயிரிகள் மிதவை உயிரிகளாக நம்பப்படுகிறது.

மேற்கோள்கள்
-----------

1. 1 2 3 4  Akinyi, E. (2006). "*Lates longispinis*". *IUCN Red List of Threatened Species* **2006**: e.T60834A12416645. doi:10.2305/IUCN.UK.2006.RLTS.T60834A12416645.en.. பார்த்த நாள்: 19 November 2021.
2. 1 2  "Lates longispinis". *FishBase*. Ed. Ranier Froese and Daniel Pauly. March 2017 version. N.p.: FishBase, 2017.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q5499848
* EoL: 218201
* FishBase: 9896
* GBIF: 2393170
* iNaturalist: 104098
* IRMNG: 11040011
* ITIS: 645775
* IUCN: 60834
* WoRMS: 1015744

 |